आप जनवरी के ट्रांस्फर विंडो के बारे में क्या सोचते हैं?
अरे, यार। हाँ।
यह आपका दूसरा दफ़्तर है?
हाँ। जब मुझे घर से काम करना होता है, तो यहीं से करता हूँ।
कई बार मेरा फ़ोन 10:00, 11:00 बजे या आधी रात को बजता है,
अमेरिका, ब्राज़ील, यहाँ-वहाँ से लोग फ़ोन करते हैं,
तो मुझे फ़ोन उठाना पड़ता है।
दस, 20, 50, 60, 70 मिलियन पाउंड की बात होती है,
उस तरह के सौदों पर बातचीत करना बड़ी ज़िम्मेदारी का काम है।
और मैं समझता हूँ।
ऑबामेयांग वाला मसला काफ़ी संवेदनशील है।
वे ऑबामेयांग को निकालने पर तुले हुए हैं
और वहाँ से पैसा बचाकर उसे क्लब से हटाना चाहते हैं।
ऑबामेयांग वाले मसले के बारे में हमने पहले से नहीं सोचा था।
पर सीज़न में ऐसी बातें हो जाती हैं।
मुझे पक्का पता नहीं कि प्रशंसक यह समझते हैं।
अमीरात स्टेडियम
-हैलो, यार। -कैसे हो?
एडु! माफ़ करना।
-मैं फोटो ले सकता हूँ? -हाँ। कैसे हो?
-फोटो ले सकता हूँ? -ऑबा की क्या ख़बर है?
ऑटोग्राफ़ ले लो।
-मतलब, हाँ? -ध्यान रखना।
अमीरात स्टेडियम में स्वागत है
क्या हर मैच में ऐसा होता है?
थोड़ा बहुत, हाँ। पर अच्छा है।
ऑबामेयांग के बारे में हमें बहुत सावधान रहना होगा
क्योंकि गलती करने के आसार भी बहुत ज़्यादा हैं।
आप जो करते हैं, उससे प्यार होता है। इसे जुनून कहते हैं।
हमें यक़ीन करना होगा। हमें दम लगाना होगा।
सबको दिखा दो तुम्हें कितनी परवाह है।
शुरू करते हैं।
ऑल ऑर नथिंग : आर्सिनल
डैनियल कलुया द्वारा वर्णित
जनवरी 2022
आर्सनल प्रशिक्षण केंद्र
जनवरी ट्रांस्फर विंडो खुल गई है। अफ़वाहों का बाज़ार फिर गर्म हो रहा है।
सबसे बड़ी पहेली है कि पियरे-एमेरिक ऑबामेयांग का क्या करें।
अब एक समस्या खड़ी हो गई है
कि हमारे पास एक खिलाड़ी है, जिसे लगता है टीम में उसकी कोई जगह नहीं,
-वह भाग ले ही नहीं सकता। -हाँ।
यह अच्छा नहीं लगता।
हमारे पास ज़्यादा समय नहीं है क्योंकि हमें रविवार को खेलना है,
-तो हमें इसे सुलझाना होगा। -मैं तैयार हूँ।
एडु गास्पर
जनवरी ट्रांस्फर विंडो के लिए आर्सनल की
योजनाओं पर एक खिलाड़ी का भविष्य हावी हो गया है।
हमें ऑबामेयांग और मिकेल से बात करनी होगी।
सीज़न की समाप्ति तक उसे आकर मदद करनी होगी।
हमें उसको फिर से शामिल करना होगा।
हमें मिकेल से बात करनी होगी। दोनों के बीच बातचीत ज़रूरी है।
हाँ, हमें नहीं लगता कि यह आसान है, लेकिन हमें कुछ करना होगा।
फुटबॉल में कुछ नहीं कह सकते।
पर ध्यान रहे, उन दोनों के बीच संबंध लगभग शून्य हैं।
अच्छा। मैं समझ गया।
हमें उम्मीद नहीं थी कि ट्रांस्फर विंडो व्यस्त रहेगी।
गर्मियों में हमने इतना पैसा निवेश किया था
और इतने खिलाड़ी शामिल किए थे, हम उनसे काफ़ी खुश थे।
ज़ाहिर है, ऑबा का मसला तो है,
पर यह एक चुनौती है।
पियरे-एमेरिक ऑबामेयांग ने आर्सनल के लिए 92 गोल किए थे।
शानदार।
पर वह दिसंबर से नहीं खेल पाए हैं,
जब उन्हें कप्तानी से हटा दिया गया था और अनुशासन तोड़ने के कारण टीम के साथ
प्रशिक्षण रोक दिया गया था।
आखिर में, नियम और अनुशासन ही स्पष्टता लाते हैं,
क्योंकि आखिर में आप भरोसे को माप नहीं सकते।
जब आप उस खिलाड़ी की आँखों में देखते हैं
और आपको लगता है कि भरोसा नहीं रहा,
तो उस समय बहुत मुश्किल वक़्त होता है कि उससे कुछ वापस पा सकें।
मिकेल आर्टेटा नहीं चाहते कि ऑबा वाले मसले से
उनके बाकी खिलाड़ियों का ध्यान भटक जाए।
कोविड के कारण एक हफ़्ता बाहर रहने के बाद मिकेल वापस
कोल्नी आ रहे हैं और जनवरी में मैचों के शुरू होने से पहले टीम को एकजुट करेंगे।
अगले दस दिनों में हम चार मैच खेलेंगे, तीन प्रतियोगिताओं में भाग लेंगे,
जो तय करेंगे कि इस सीज़न में क्या होने वाला है।
मेरे पास सब कुछ देखने के लिए बहुत समय था।
मैंने 21 प्रशिक्षण सत्र देखे।
कुछ खिलाड़ी बहुत ज़बरदस्त प्रशिक्षण लेते हैं।
ऐसे खिलाड़ी बड़ी संख्या में हैं जो सघन प्रशिक्षण लेते हैं
और कुछ खिलाड़ी ऐसे हैं जो बस सत्र में भाग लेते हैं।
अगर मैं रविवार वाले
प्रशिक्षण सत्र में यहाँ होता, तो चार खिलाड़ियों को प्रशिक्षण से निकाल देता।
चार। 15 मिनट के बाद चार खिलाड़ियों को निकाल देता।
हम पार्क में प्रशिक्षण नहीं कर रहे, हम नर्सरी में नहीं हैं
और हम समय बर्बाद करने नहीं आए हैं।
बहुत से खिलाड़ी हँस रहे थे, और दूसरी बात है शिकायतें करना।
कोई गलत पास देता है तो शिकायत। बॉल मैंने ठीक नहीं पास किया, गलती उसकी है।
नहीं, हमें स्तर को बढ़ाना होगा और यह सब पर लागू है।
हर एक के लिए, क्योंकि अब अभी नहीं तो कभी नहीं वाला हाल है।
प्रशिक्षण में हर एक दिन, हर एक बॉल।
आओ चलें।
चलो!
ऑबा के टीम से बाहर होने से
बाईस साल के स्ट्राइकर एडी नकेतियाह के लिए मौक़ा है।
एडी, तुम इसका हिस्सा हो। आओ, एडी।
वह इंग्लैंड के 21 साल से कम आयु के खिलाड़ियों में सर्वाधिक गोलकर्ता है।
आर्सनल के लिए इस सीज़न में एडी ने बस पाँच गोल किए हैं।
मैंने युवा टीम में बहुत से गोल किए हैं।
इससे मेरा आत्मविश्वास बढ़ा क्योंकि मुझे पता था कि मौक़ा मिलने पर गोल कर दूँगा।
शाबाश, एडी!
यह बड़े खिलाड़ियों वाला बड़ा क्लब है।
आगे के क्षेत्रों में बहुत प्रतियोगिता है।
बतौर खिलाड़ी, आपको खुद पर यकीन होना चाहिए,
आप में इतनी काबिलियत है कि मौक़ा मिलने पर गोल कर सकेंगे।
इस सप्ताहांत एडी को शुरुआती लाइनअप में जगह मिल गई,
अब आर्सनल एफए कप में दौड़ शुरू कर रहे हैं।
आर्सनल के खिलाड़ी,
चौदह सीज़न में तीसरी बार चहेते कप के विजेता।
वे इस प्रतियोगिता को 14 बार जीतकर रिकॉर्ड बना चुके हैं।
आखिरी।
नॉटिंघम फॉरेस्ट बनाम आर्सनल सिटी ग्राउंड स्टेडियम - 9 जनवरी 2022
आ जाओ, बॉयज़! चलो!
यूरोप के चैंपियन 1979 सिटी ग्राउंड में स्वागत है
एफए कप जीतना होगा। हमारी ट्रॉफी है। 14 बार जीत चुके हैं।
फिर से जीतनी होगी।
आज रात आर्सनल नॉटिंघम फॉरेस्ट से सामना करेंगे, जो उनसे नीचे की लीग,
चैंपियनशिप से हैं।
मिकेल ने सात खिलाड़ियों को मौक़ा दिया है,
जो आमतौर पर शुरू में नहीं आते।
बीस हज़ार अशांत घरेलू प्रशंसकों के सामने खेलना आसान नहीं है।
अच्छा, इकट्ठे हो जाओ।
हम नई प्रतियोगिता शुरू कर रहे हैं,
एक ऐसी प्रतियोगिता, जो हमारे क्लब के इतिहास और रग-रग में है।
मैं चाहता हूँ पहले मिनट से सब जुट जाएँ।
मैं चाहता हूँ मेरी टीम मैदान में जाकर उन पर हावी हो जाए।
अपनी शारीरिक ताकत, अपने इरादों और अपनी गुणवत्ता से मैच जीतो।
शुभकामनाएँ।
आओ चलें!
आर्सनल के लिए यह एक कठिन कसौटी होगी। उन्हें शानदार प्रदर्शन करना होगा।
नॉटिंघम फॉरेस्ट मेज़बानी करते हुए मैच शुरू करते हैं,
एफए कप का तीसरा दौर।
आर्सनल यहाँ दूसरी टीम पर हावी होने की कोशिश करेंगे।
मैच शुरू, शॉट मारा है, पर गोल से परे चला गया।
तवारेस बॉल को ठीक से मार नहीं पाए, है ना?
पता नहीं तवारेस वहाँ क्या सोच रहे हैं।
नकेतियाह शॉट मारने के लिए आगे आए।
गोल से डेढ गज़ परे है।
आर्सनल चाहेंगे कि वह मैच में बेहतर खेलें।
मैच शुरू हुए 30 मिनट हो गए, मिकेल बदलाव करते हैं।
नूनो तवारेस को बाहर भेजा।
पहले हाफ़ में किसी को बाहर करने का मतलब आप नाखुश हैं।
हाँ। और पता है वह सही हैं।
दस्ताने उतार दिए और वह खुश नहीं हैं।
जॉनसन अच्छी गति दिखा रहे हैं।
आर्सनल मुसीबत में हैं। बॉल वापस अंदर। लेनो ने अच्छा बचाव किया।
आखिरी पलों में आर्सनल लड़खड़ाते हुए।
मिकेल आर्टेटा बहुत खुश नहीं होंगे।
एक घंटे के मैच के बाद,
आर्सनल का एक भी शॉट निशाने पर नहीं लगा है।
बॉल अंदर जा रही है! अरे, नहीं।
नकेतियाह ने मौक़ा गँवा दिया।
जल्दी पास दिया!
लुइस ग्रैबन ने गोल किया।
आर्सनल डिफेंस की गलत तरफ़ से और उसे बहुत पास जाकर गोल मारा।
नॉटिंघम फॉरेस्ट 1 - 0 आर्सनल ग्रैबन 83'
फॉरेस्ट प्रशंसक पिच पर आ रहे हैं।
आर्सनल ने बॉल ठीक से नहीं संभाली, आसान गोल होने दिया।
यह आसान है, बहुत धीमा खेल रहे हैं।
आर्सनल का निराशाजनक प्रदर्शन।
मैच खत्म होने की सीटी बज गई।
यह नॉटिंघम फॉरेस्ट की एक बड़ी जीत है।
उन्होंने आर्सनल को एफए कप से बाहर कर दिया।
हद कर दी, बॉयज़।
मुझे हार स्वीकार है, बॉयज़।
पर यह स्तर मैं स्वीकार नहीं करता। यह मैं स्वीकार नहीं करता।
मैं यह स्तर स्वीकार नहीं करता।
मंज़िल दूर है। बहुत दूर!
मैं तुम्हारा रवैया जानता हूँ, वह रवैया काफ़ी नहीं।
हिम्मत, भागना काफ़ी नहीं, तुम्हें उससे कहीं ज़्यादा करना होगा।
और मंज़िल बहुत दूर है।
-मेरी बात मानते हो, बॉयज़? -हाँ।
हाँ? तो कर के दिखाओ ना। खुद से यह उम्मीद रखो।
तुम्हें प्रशिक्षण में यही तो बताता हूँ।
क्योंकि मैं प्रशिक्षण में देखता हूँ
कि बॉल हाथ से चली जाए, तो कोई फ़र्क नहीं पड़ता।
कोई बात नहीं, कई बार मैं दूसरे बॉल के पास जाकर भागता हूँ।
नहीं! क्योंकि मैच में गोल हो जाता है!
जब द्वन्द्व हारता हूँ तो गुस्सा आता है।
कम खिलाड़ियों का मैच हारूँ, तो गुस्सा आता है।
क्योंकि वह एक कमबख्त मानक है!
क्योंकि तुम यहाँ तक आते हो और हार जाते हो।
मंज़िल दूर है, बॉयज़। बेकार खेल रहे हो।
मैं बता रहा हूँ, बेकार!
हम लिवरपूल के खिलाफ़ ऐसे खेले, तो गए काम से।
मेरी माँ आज चली गईं।
-अच्छा? -मेरे पास खाना नहीं है।
-तुम्हारे शेफ का क्या हुआ? -वह छुट्टी पर है।
-कब तक छुट्टी पर है? -कल तक।
-अच्छा। -तो आज क्या करोगे?
लिटिल नैंदोस, है ना?
यह देखो।
डबल चिकन रैप लेगा। मेयो और पेरी-पेरी सॉस के साथ पेरी चिप्स।
ऑबा के दस्तख़त करके दिखाऊँ?
फिलहाल ऑबा 8,000 किलोमीटर दूर अफ्रीका कप ऑफ़ नेशन्स में
गेबॉन की तरफ़ से खेल रहे हैं।
घर पर, आर्सनल एफए कप से बाहर हो गए हैं, एक भी गोल नहीं कर पाए।
सीज़न के एक अहम बिंदु पर उनके मुख्य स्ट्राइकर की अनुपस्थिति का
दबाव मिकेल पर पड़ रहा है।
मिकेल आर्टेटा और ऑबामेयांग के संबंध में बहुत बड़ी दरार आ चुकी है।
क्या इसे ठीक कर सकते हैं, क्या उन्हें कोशिश करनी चाहिए?
अगर ऑबामेयांग को आगे क्लब में खेलना होता,
तो वह अब तक वापस आ गए होते।
पता नहीं ऑबामेयांग के बारे में क्या कहें,
क्योंकि अगर बात इतनी गहरी है जैसा बता रहे हैं,
तो कोई विकल्प नज़र नहीं आ रहा।
ऑबामेयांग की चर्चा के लिए मिकेल
टिम लुइस से मिलते हैं, जो आर्सनल के चार निदेशकों में से एक हैं।
उसने एक गलती की, जिस पर तुमने प्रतिक्रिया की, जो सही थी
और तुमने अपनी बात स्पष्ट कर दी है।
बहुत कुछ इस पर निर्भर होगा कि ऑबा को कैसे निकालेंगे और क्या हम ऐसा कर भी सकते हैं?
मिकेल के साथ उसका संबंध कोई लेन-देन का नहीं है, वह एक रिश्ता है।
वह मैनेजर हैं।
टिम लुइस गैर-कार्यकारी निदेशक
तो ऑबामेयांग जैसे मसले में मैं यहाँ उनके साथ हूँ,
उन्हें टोकने के लिए और जब वह मदद माँगें, तो उनकी मदद करने के लिए आया हूँ।
मैं फुटबॉल के बारे में सलाह नहीं देता। वह हास्यास्पद होगा।
यहाँ कोई आसान, सही जवाब नहीं है।
पर अगर हम जनवरी के बाद देखें, तो सारे पत्ते उनके हाथ में हैं।
मुझे पता है सारा दबाव उन पर है
क्योंकि जनता के सामने तो वही जाते हैं,
हमसे पूछे गए सवालों का जवाब देते हैं,
पर उनके पीछे एक टीम है, जो वह सब करवाती है।
जनवरी की ट्रांस्फर विंडो चल रही है,
ऑबामेयांग के भविष्य को लेकर क्लब के फ़ैसला करने का समय हाथ से निकल रहा है।
हमें प्रोजेक्ट को फिर से देखना होगा, योजना...
-हाँ। -आप बस कुछ ही चीज़ें कर सकते हैं।
-हमें कोई एक बात करनी है? -हाँ।
-या सबके बारे में? -हाँ।
एडु, कल की कॉल में,
मुझे लगा कि तुमने हालात को एकदम सही बयान किया।
-हाँ, मैं रिच से बात कर रहा था। -अच्छा।
सबके सब्र का बाँध टूट रहा है ना? सब बेसब्र हो रहे हैं।
ऐसा बिल्कुल महसूस नहीं होता कि लोग खरीदने को तैयार होंगे
कि कुछ होगा और हालात बदल जाएँगे।
हमें समाधान ढूँढना होगा,
क्योंकि यह समस्या ऐसे ही गायब नहीं होने वाली।
मिकेल को काफ़ी सुधार करना होगा ताकि वह टीम को संभाल सकें
और उन्हें उसी पर ध्यान लगाना चाहिए।
ऑबामेयांग के किस्से में सबको मिलकर काम करना होगा।
बतौर क्लब, हम सबके साथ मिलकर चर्चा करेंगे कि बेहतरीन समाधान क्या है।
यह मिकेल और ऑबा का मसला नहीं है, मसला उससे कहीं ज़्यादा बड़ा है।
हमें अगले मैच पर ध्यान देना होगा और उसी बारे में बात करनी होगी
और जब वे दबाव डालेंगे...
क्योंकि आप जानते हैं मीडिया कुछ कहेगा,
लोग कुछ कहेंगे, कैसी कहानियाँ बयान की जाएँगी।
ऑबामेयांग अफ्रीकन नेशन्स कप में हैं। वह मज़े से पार्टियाँ कर रहे हैं।
क्या आपको लगता है आपने ऑबामेयांग के साथ जो बर्ताव किया, वह सही था
और यह बात कि वह थोड़े मुश्किल खिलाड़ी हैं?
मैंने जो फ़ैसले किए हैं, ज़ाहिर है,
हमेशा क्लब के बेहतरीन हितों में ही थे
और सही बात करने की कोशिश कर रहा था।
और यहाँ के खिलाड़ी अभी तक पूरी तरह से प्रतिबद्ध हैं।
सबका शुक्रिया।
जब मैं मैनेजर बना था, तो मैंने एक फ़ैसला किया था
कि खिलाड़ियों के साथ खुले दिल से रहूँगा
और ऐसा करने के लिए स्वीकार करना पड़ता है
कि आप अगर घुलेंगे-मिलेंगे, तो चोट तो लगेगी ही।
ग्रैनिट ज़हाका ऐसे खिलाड़ी हैं जिन्हें पता है कि विवादों के केंद्र में
रहना कैसा लगता है।
हमारी टीम में सब युवा हैं।
ग्रैनिट ज़हाका मिडफील्डर
हमारा काम है उन्हें खूब सलाह दें
और यह बताएँ कि इतना आसान नहीं है क्योंकि बहुत मेहनत करनी पड़ती है।
मैं उम्र में सबसे बड़ा हूँ और मैं अभी 28 का हूँ।
लोगों को मेरे खेल की वजह से लगता है कि मैं आक्रामक हूँ।
आप हमें पिच पर 90 मिनट के लिए देखेंगे,
तो आपको हमारी एक अलग तस्वीर दिखाई देगी।
आर्सनल करियर में ग्रैनिट को चार लाल कार्ड मिले हैं।
जब से वह क्लब में शामिल हुए,
प्रीमियर लीग का कोई खिलाड़ी इतनी बार बाहर नहीं निकाला गया।
ग्रैनिट ज़हाका के लिए लाल कार्ड।
यह पहली बार नहीं है कि उन्होंने ऐसा किया।
दो सीज़न पहले वह क्लब के कप्तान थे, पर प्रशंसकों से झगड़ पड़े।
अब ग्रैनिट ज़हाका बाहर जा रहे हैं, तो आर्सनल के कुछ प्रशंसक
सच में तालियाँ बजा रहे हैं और उनकी प्रतिक्रिया बिल्कुल अच्छी नहीं है।
ऑबामेयांग की तरह उनसे भी भूमिका छीन ली गई थी।
ज़हाका, छोड़ दो।
भाई, कभी तुम बड़े अच्छे होते हो, कभी तुम...
चुप कर। ठीक है। चुप कर।
ऐसे लोग हैं जो आपको चाहते हैं और ऐसे भी हैं जो नहीं चाहते।
वे आपकी आलोचना करते हैं, आपके बारे में बुरी बातें लिखते हैं।
लोग सोचते हैं फुटबॉल बस कारों, घरों,
पैसे वगैरह के बारे में है, पर हम में से किसी ने भी
पैसों के लिए बचपन में फुटबॉल खेलना शुरू नहीं किया।
फुटबॉल वही खेलते हैं जो उससे प्यार करते हैं।
लोग भूल जाते हैं कि हम भी इंसान हैं।
यहाँ पर यह हिस्सा, यह जो परिवार है, उसे मिलकर रहना है,
और मिलकर ही आप मुश्किल दौर से गुज़र सकते हैं।
लिवरपूल बनाम आर्सनल एनफील्ड स्टेडियम - 13 जनवरी 2022
फरवरी के अंत में फाइनल के लिए
वेम्बली में चेल्सी का सामना कौन करेगा?
लिवरपूल की टीम ज़बरदस्त है।
अगर हम तरक्की का एहसास चाहते हैं, तो हमें उनको हराना होगा।
आज रात आर्सनल एक दूसरी प्रतियोगिता के सेमी-फाइनल में खेलेंगे,
ईएफएल कप।
इस सीज़न में ट्रोफी जीतने का यह उनका आखिरी मौक़ा है।
वे लिवरपूल का सामना करेंगे।
पिछली बार आर्सनल लिवरपूल से चार-शून्य से हारे थे।
आज शाम बहुत बड़ा मैच है।
लिवरपूल ज़बरदस्त खेल रहे हैं और आर्सनल के लिए बड़ी चुनौती है।
ऑबा के बारे में अफ़वाहें अभी भी गर्म हैं, अगर मिकेल ने
मैच जीत लिया, तो आलोचकों के मुँह बंद हो जाएँगे।
आर्सनल के लिए ग्रैनिट और एडी मैच शुरू करते हैं।
-चलो बॉयज़। -आओ चलें।
अब शुरुआत होती है ऊर्जा की, शाबाश बॉयज़, बाद में नहीं, अभी, तैयार हो जाओ।
खड़े हो जाओ।
बॉयज़, चलो जीतकर आएँ।
मैं टीम को भावनाओं से भर देना चाहता हूँ।
मैं तुम्हारी आँखों में एक रवैया, एक आग
और यक़ीन देखना चाहता हूँ।
डिफेंड करते समय हिम्मत,
खेलते समय संयम और गुणवत्ता देखना चाहता हूँ।
पता है उनके खिलाफ़ क्या करना है, धावक के साथ रहो,
शॉट रोको और बचाव करो, हमारे पास गोलकीपर है।
चलो कर दिखाएँ।
आओ चलें!
आर्सनल शुरुआत करते हैं।
हे भगवान, रैम्सडेल वहाँ फँस गए हैं,
पर आर्सनल के गोलकीपर के लिए वहाँ गड़बड़ हो सकती थी।
मैच शुरू से लिवरपूल के कब्ज़े में है।
मिनामिनो ने मारा।
कोई शक नहीं कि लिवरपूल आर्सनल को छका रहे हैं।
लिवरपूल सीधे वापस आते हैं। रॉबर्टसन।
और एक लाल कार्ड।
ग्रैनिट ज़हाका को बर्खास्त करने के लिए सीधे उनकी पिछली जेब में।
ज़हाका के लिए एक बार फिर लाल कार्ड,
उनके आर्सनल करियर में यह पाँचवीं बार है।
और आर्सनल के बस दस खिलाड़ी बचे हैं।
हद है, यार।
मिकेल रक्षात्मक बदलाव करने के लिए मजबूर हैं।
एडी नकेतियाह की रात का अंत, रॉब होल्डिंग आते हैं।
आर्सनल को अब जी-जान लगाकर बचाव करना होगा।
यह उनके जीवट की असली परीक्षा होगी।
मिनामिनो। आर्सनल मज़बूती से खड़े हैं।
पहले हाफ़ के अंतिम क्षणों में, क्या आर्सनल टिके रह सकते हैं?
हार मत मानना, खेलते रहो। चलो।
अच्छा, सुनो।
अगर हम अनुशासन रखें और बचाव करने में सक्रिय रहें,
तो हम कर सकते हैं।
अनुशासन, बॉयज़, भुगतो और अब जैसे हम खेलना चाहते हैं वैसे खेलो,
जो हम करना चाहते हैं और जो हमने प्रशिक्षण किया, उसके
बिल्कुल खिलाफ़ है,
पर मैच में टिके रहने के लिए ज़रूरी है।
हमारे पास और कोई रास्ता नहीं और हमें आज टिके रहना है। ठीक है?
एकजुट रहो।
क्या आर्सनल 45 मिनट तक टिके रह सकते हैं?
दूर से शॉट आया और रैम्सडेल ने लगभग मिस कर दिया था।
गैब्रियल का शानदार बचाव।
लिवरपूल आर्सनल के इस डिफेंस को तोड़ नहीं पा रहे।
और लिवरपूल की निराशा नज़र आने लगी है।
लिवरपूल के पास समय कम है।
अगर आर्सनल एक और मिनट टिक पाएँ,
तो नतीजा ज़बरदस्त होगा।
मिनामिनो! वे इसी मौक़े के इंतज़ार में थे।
और आर्सनल ने ज़बरदस्त नतीजा दर्ज किया।
वह एक यादगार रक्षात्मक प्रदर्शन था और आर्सनल अब बेहतर स्थिति में आकर
ईएफएल कप के सेमी-फाइनल के दूसरे दौर में प्रवेश करते हैं।
हम घर से दूर खेल रहे थे, हमारे पास दस खिलाड़ी बचे थे।
मैं अभी गा रहा था, आर्सनल को शून्य-शून्य,
मैं गा रहा था, "आर्सनल को शून्य-शून्य," क्योंकि मैंने टीमों को जीतते देखा है,
पर उसके बावजूद आज यहाँ से अपनी टीम पर नाज़ के साथ जा रहा हूँ।
बॉयज़, ज़्यादा टीमें ऐसा नहीं कर सकती। बिल्कुल भी नहीं।
तो, बॉयज़, मैच से पहले मैंने तुम्हें यहाँ कहा था
कि मैं ऐसी टीम चाहता हूँ जो भावनाएँ दिखाए और भावनाओं
और हिम्मत के साथ खेले।
तुम्हें खेलते देखकर कई बार रोंगटे खड़े हो गए।
-सही है ना? शब्द? -रोंगटे।
रोंगटे।
जो तुमने आज यहाँ किया, जिस तरह तुमने मुकाबला किया,
जो संयम, साहस, लड़ाई, अनुशासन तुमने दिखाया
और जब तुम्हारे साथी को आखिरी पल में कुछ करना पड़ा
और उसे बाहर भेजा गया तब उसकी हिम्मत बढ़ाकर उसकी रक्षा की
और जिस तरह तुमने आज किया, एकदम ज़बरदस्त था।
मुझे तुम सब पर बहुत नाज़ है। शाबाश।
हम हैं आर्सनल
आर्सनल प्रशंसक इस नतीजे से बेहद प्रसन्न होंगे
पर ज़हाका को बाहर भेजकर रेफरी ने सही फ़ैसला किया,
ज़हाका ने फिर से गलती की।
ज़हाका आज निराश होंगे।
उनको इस बारे में सोचना होगा और सुधरना होगा,
अगर वह अपने खेल का विश्लेषण करके यह नहीं कहते, "मुझे कुछ बदलना होगा,"
तो मुझे नहीं लगता इस क्लब में उनका भविष्य है।
सेमीफाइनल के बाद, कोल्नी में उत्साह बढ़ गया है।
आर्सनल में स्वागत है
पर अब आर्सनल ने लगातार दो मैचों में कोई गोल नहीं किया।
चियर्स पियर्स।
उन्हें लगा तुमने आज शानदार प्रदर्शन किया।
धत्। आज ऑबा बनाम थॉमस है।
चलो, गेबॉन।
काश ऑबा वापस आ जाएँ, यार।
मुझे उनकी याद आती है।
जिम में, ग्रैनिट के लाल कार्ड की जाँच पड़ताल शुरू होती है।
पर, यार, एक सवाल है। तुम आखिरी डिफेंडर क्यों थे?
नहीं पता। मैंने कहा था कि अगर यह बंदा अच्छा पास देगा, तो हम गोल कर पाएँगे।
लाल कार्ड के लिए मुझे दोष दे रहे हो?
डॉमिनो इफेक्ट वहीं से शुरू होता है।
डॉमिनो इफेक्ट पिच के ऊपर वालों से होता है। मेरी गलती नहीं है।
अगर तुम्हारा पास अच्छा आए, तो हम कम से कम निशाना सही लगाते हैं।
निशाना सही भी हो, तो गोलकीपर बचा...
हाँ, अब दूसरी टीम को दोष दो।
नहीं। वे अभी भी पास कर सकते हैं, ग्रैनिट।
दिक्कत पिच के ऊपर वालों की है।
पिच के लोग।
खुद पर काबू रखना होगा।
एक के खिलाफ़ तीन? मैं अकेला था और मुझे दौड़ना पड़ा।
-अपने ऊपर काबू रखना होगा। -फ़िक्र मत करो।
गलती मेरी है, कोई बात नहीं।
अगर मैं उसे नहीं रोकता, तो हम एक-शून्य से हार जाते।
तो एक बार ग्रैनिट को भी शुक्रिया।
अरे।
कोई तुम्हें ढूँढ रहा है।
हैलो।
ग्रैनिट अपनी बीवी लिओनिटा और दो बच्चों, आयाना और लिनेया के साथ रहते हैं।
हैलो।
मेरे परिवार में माँ, पिता जी, मेरा एक भाई थे,
तो घर में माँ अकेली महिला होती थीं और वह मुझसे हमेशा कहती थीं,
"तुम मर्दों के साथ बहुत कठिनाई होती है।" और अब बिल्कुल उल्टा है।
मेरे घर में तीन लड़कियाँ हैं, और सब बदल गया है।
-पापा तुम्हें चूम सकते हैं? -हाँ।
आई लव यू।
मैं अधिक शांत हूँ। इनकी वजह से कुछ भी करने से पहले अब मैं दोबारा सोचता हूँ।
यह फोटो हमारी शादी की है।
हम ये फोटो कभी नहीं भूलते क्योंकि वह हमारे लिए ख़ास दिन था।
यहाँ मैं जो चाहे कर सकता हूँ, कोई फोटो नहीं,
पीछे से कोई चिल्ला नहीं रहा। कोई तुम्हें बुरी बातें नहीं कहता।
पता है जब हम मैच हारते हैं या उदास होता हूँ, तो इनके लिए इतना आसान नहीं होता,
पर एक बस यही हैं, जिनके साथ मैं खुलकर बात कर सकता हूँ।
जब इनकी टीम एक मैच हारी और यह घर आए,
तो बहुत गुस्से में थे,
मैंने थोड़ी बात करने की कोशिश की और इनसे कहा
कि अगला मैच बेहतर होगा वगैरह-वगैरह,
पर जब लोग कहते हैं कि यह जी-जान से नहीं खेलते,
तो हारने पर रात भर सो नहीं पाते।
क्योंकि मुझे सबसे अधिक पिच से प्यार है,
जुनून की वजह से। मैं जो करता हूँ, मुझे उससे प्यार है।
पिच के अंदर और बाहर, मुझे इन पर बहुत नाज़ है, तो हाँ।
अफ्रीका कप ऑफ़ नेशन्स से ऑबा वापस आ गए हैं।
यह कौन आ गया?
हैलो। कैसे हो?
-ठीक हो? -हाँ, तुम ठीक हो?
सब ठीक हैं?
वह अकेले प्रशिक्षण ले रहे हैं।
ऑबामेयांग। सब ठीक हैं?
-हाँ। -बच्चे ठीक हैं?
-हाँ। -वे स्कूल जा रहे हैं?
नहीं। अभी नहीं, सोमवार से।
तुम्हारी माँ? वह ठीक हैं?
हाँ, वह ठीक हैं।
-मुश्किल भरे हफ़्ते थे? -हाँ।
तुम ठीक हो, यार?
हाँ, और तुम? तुम कैसे हो?
आज, तुम यह सेशन करोगे, फिर से कसरत चालू।
जाँच कर लो कि सब ठीक है और तुम ठीक हो।
तुम रविवार को नहीं होगे।
वहाँ से योजना बनाते हैं। मिकेल तुमसे बात करेंगे।
बिल्कुल।
जब यह बाहर थे,
तो मिकेल और आर्सनल ने अपना फ़ैसला कर लिया है
कि ट्रांस्फर विंडो में जितना समय बचा है, उसके दौरान ऑबा को क्लब छोड़ने को कहा जाए।
मैनेजर
वह कौन सा पल था जब आपको लगा कि ऑबा अब टीम का हिस्सा बनकर नहीं रह सकते?
जब उनकी आँखों में देखता हूँ और मैंने देखा और महसूस किया
कि भरोसा तो था ही नहीं। उसी दिन से।
क्लब के सबसे अहम खिलाड़ी के बारे में
सीज़न के बीच यह निर्णय करना कठिन है
और वे समझ नहीं रहे कि उस खिलाड़ी की अनुपस्थिति से
टीम के प्रदर्शन पर क्या प्रभाव पड़ सकता है।
पर अगर आप इन सब चीज़ों को एक साथ रखें और फिर भी यह लगे
कि फ़ैसला ठीक है, तो आपको निर्णय लेना ही होगा।
हमें ऑबा, उनके व्यक्तित्व और पिच पर उनके गुण की बहुत याद आ रही है,
पर हम मैनेजर के निर्णय का सम्मान करते हैं।
एरॉन रैम्सडेल गोलकीपर
ड्रेसिंग रूम में खिलाड़ियों को बहुत हैरानी नहीं हुई, जो अच्छी बात है।
उन्होंने उसे हटाने का फ़ैसला किया, इससे आर्सनल में कम खिलाड़ी हैं।
ध्यान रहे कि आर्सनल में उन्हें जितना वेतन मिलता है,
उनके लिए यहाँ से जाना आसान नहीं होगा।
ऑबामेयांग को हर हफ़्ते 350,000 पाउंड का भुगतान किया जाता है।
अब एडु और रिच के ऊपर है कि वह उन्हें पेरोल से हटाकर
किसी दूसरे क्लब में शामिल करवाएँ।
हम उससे चाहते क्या हैं?
-दो विकल्प हैं। -हाँ।
लोन पर भेजो या करारनामा समाप्त।
क्योंकि मैं खिलाड़ी बेचने की नहीं सोच सकता,
कोई यह सुनकर उसे नहीं खरीदेगा।
-नहीं, मेरा मतलब, वह 32-33 का है। -नामुमकिन।
तो हमारे लिए यही बेहतर होगा कि उसके करारनामे को समाप्त कर दें।
अगर वह किसी और क्लब में गया, तो हमारे लिए हालात बदतर हो जाएँगे।
इस समय, हाँ, क्योंकि अगर वह इसे समाप्त नहीं करता, तो अगले सीज़न के लिए
हमारी ही ज़िम्मेदारी होगी।
हाँ।
ऑबा के मसले में दो बातें हैं,
ज़ाहिर है, वह ज़बरदस्त खिलाड़ी है, बहुत से गोल किए हैं,
पर अगर वह टीम में योगदान नहीं दे रहा है,
तो पगार बचाकर सौदा करने में ही समझदारी है।
उसका करारनामा समाप्त करने का एक ही तरीका है, अगर वह सहमत हो,
कि हम करारनामा समाप्त करते हैं, तुम जा सकते हो, ठीक है।
आपसी सहमति से।
हम उसे वापस नहीं लेना चाहते, उससे छुटकारा चाहते हैं।
ताकि क्लब आगे के लिए बेहतर स्थिति में हो।
आर्सनल ऑबामेयांग का करारनामा समाप्त करना चाहते हैं,
पर यह तभी संभव होगा अगर उन्हें कोई ऐसा बड़ा क्लब मिल जाए,
जो उन्हें ले ले और बाकी के और अगले सीज़न का उनका वेतन उन्हें दे सके।
विंडो के दौरान, आर्सनल बोर्ड कई खिलाड़ियों के ट्रांस्फर कॉल करते हैं।
वे और खिलाड़ियों को जाने देते हैं, जिसमें एंज़ली मेटलैंड नाइल्स,
सइयद कोलासिनाक,
कैलम चेंबर्स
और डिफेंडर पाब्लो मारी शामिल हैं।
मुश्किल है, यार, तीन सालों के बाद आसान नहीं है,
पर यही जीवन है।
उदासी भरा पल है, पर खुश हूँ क्योंकि मैं खेलने वाला हूँ।
मेरे जीवन में मेरे लिए नई चुनौती है।
तो, आर्सनल और मेरे साथियों को मेरी तरफ़ से शुभकामनाएँ।
जब कोई छोड़कर जाता है, तो पता नहीं चलता क्या हो रहा है,
क्या बातचीत वगैरह हो रही है और फिर टीम ग्रुप चैट में
एक दिन एक टेक्स्ट आता है, "सीज़न के लिए शुभकामनाएँ।
"मैं इस जगह जा रहा हूँ। तुम्हारे लिए शुभकामनाएँ," और बस।
फिर मिलेंगे।
यही फुटबॉल है और लोग आगे बढ़ जाते हैं।
यह स्पष्ट था कि हमें कुछ खिलाड़ियों को निकालना था,
जो लोग टीम में खेल नहीं रहे थे
और मिकेल को लगता था कि उन्हें खेलना चाहिए
और सबके लिए थोड़े रीसेट की ज़रूरत थी।
पिछले सीज़न की तुलना में अब आर्सनल की टीम आधी रह गई है
और कोई अहम नए खिलाड़ी शामिल नहीं किए गए।
उन्हें कुछ तो करना होगा।
उन्हें कुछ तो करना होगा, कोशिश करके
बेहतर खिलाड़ी शामिल करने होंगे।
हमने कोई गोल नहीं मारा है, पता नहीं कब से, करीब 600 मिनटों के फुटबॉल मैचों में।
उन्हें कुछ तो काम करना होगा, करना ही होगा।
हम अब प्रक्रिया की शुरुआत कर रहे हैं और इसके विकास के कई चरण हैं।
आपको टीम आगे बढ़ती दिखेगी।
पर हमारे नज़रिए से,
अगर हम जनवरी में पाँच, छह या सात खिलाड़ी ले आते हैं,
तो पहले कुछ तो गलत हुआ होगा।
विंडो के बस दस दिन बचे हैं, ऑबा के साथ कोई समझौता पूरा नहीं हुआ है।
कोई क्लब उन्हें स्थायी तौर पर लेकर उनका वेतन देने के लिए तैयार नहीं है।
आर्सनल बनाम लिवरपूल अमीरात स्टेडियम - 20 जनवरी 2022
कप सेमी फाइनल और वेम्बली में एक जगह उपलब्ध है।
क्या मैच होने वाला है जब इंग्लिश फुटबॉल के दो दिग्गज,
आर्सनल और लिवरपूल ईएफएल कप के सेमी-फाइनल के दूसरे दौर में खेलेंगे।
जब मिकेल मेरे पास आए और ऑबामेयांग के बारे में बात की, तो आसान नहीं था।
पर आपको समझदार बनकर कहना पड़ता है, "हाँ, वह सही है। हमें उसका साथ देना होगा।"
लिवरपूल मैच की शुरुआत करते हैं, अमीरात प्रशंसकों की दहाड़ से गूँजता है।
लोगों को यह समझा पाना एक बड़ी चुनौती है कि क्लब के लिए क्या सबसे अच्छा है।
क्योंकि वे तो बस मैच देखते हैं।
जोटा, दूसरी टीम के अंदर घुसते हुए। जोटा के लिए गोल करने का मौक़ा।
और यह गोल के अंदर!
उन्होंने लगभग स्लो मोशन में मारा और रैम्सडेल के लिए रोकना मुश्किल
और लिवरपूल ने सेमी-फाइनल में बढ़त बना ली है।
हमें आगे का सोचना है
कि इस फुटबॉल क्लब के भविष्य के लिए क्या अच्छा है।
जोटा अंदर आ सकते हैं, आ गए और यह गोल।
आर्सनल 0 - 2 लिवरपूल जोटा 77'
डिओगो जोटा ने लिवरपूल को दो-शून्य की बढ़त दिलाई।
आर्सनल की टीम पिट रही है।
आर्सनल के प्रशंसक भी भाँप गए हैं, भारी संख्या में दर्शक बाहर जा रहे हैं।
कोई मिडफील्डर नहीं। हमने जनवरी की ट्रांस्फर विंडो में कुछ नहीं किया,
तो कुछ अलग की संभावना कर भी नहीं सकते।
फिर वही कहानी, फिर वही आर्सनल।
इसे थोड़ा और करना होगा। हमें नया स्ट्राइकर चाहिए।
आप खिलाड़ियों से झगड़कर उनकी जगह औरों को न लाएँ, यह ठीक नहीं
और ऑबामेयांग हैं भी, तो बस घर पर हैं।
शर्मनाक है, यार।
अमीरात स्टेडियम
किसी भी आर्सनल प्रशंसक को यह सोचकर गुस्सा आ जाएगा
कि जनवरी है और वे जानते हैं कि वे इस सीज़न में कोई ट्रॉफी नहीं जीत पाएँगे।
आप देख सकते हैं कि अगर उन्हें चैंपियन लीग में
जगह नहीं मिली, तो मिकेल आर्टेटा पर दबाव बढ़ जाएगा।
कोई तो रास्ता होगा कि लिवरपूल जैसी टीमों का सामना कर सकें?
हाँ, क्योंकि 20-22 बेहतरीन आउटफील्ड खिलाड़ियों की टीम तो चाहिए
और ऐसी टीम बनाने में समय लगता है।
आपको लगता है ऑबामेयांग
विंडो खत्म होने से पहले क्लब छोड़ देंगे?
आज के मैच के लिए ऑबा को फिर से नहीं चुना जा सकता था।
पर क्या वह आर्सनल के खिलाड़ी रहेंगे?
मुझे नहीं पता अगले मैच के लिए उन्हें चुना जा सकेगा या नहीं।
आर्सनल की जनवरी लगभग खत्म हो गई
और वे बिना कोई गोल किए हुए दो प्रतियोगिताओं से बाहर हो चुके हैं।
तुम्हें बॉल पर काबू करना होगा और फिर लय बदलनी होगी।
बस।
सीज़न में विराम से खिलाड़ियों को आराम करने का समय मिलता है।
पहले फॉरवर्ड खेलो, हाँ।
गर्म मौसम में प्रशिक्षण के लिए मिकेल खिलाड़ियों को दुबई लेकर आए हैं,
पर टीम में अनुशासन कायम रखना सबसे बड़ी प्राथमिकता है।
तुम्हें क्या करना है? बस जाने दोगे? तुम्हें करना क्या है?
-तुम क्या करते? -कुछ नहीं।
जाने दो, ठीक है।
पिछले दस सालों में जो हुआ, उसे जाने दो।
अगला भी जाने दो, फिर अगला भी।
स्पेन में इसे कहते हैं कैसा पेपे।
कैसा पेपे का मतलब पता है? "पेपे का घर।"
जिसकी जो मर्ज़ी आए, वह वही करता है।
हमें स्तर बढ़ाना होगा, चलो।
अगले कुछ हफ़्तों में आर्सनल को कुछ मुश्किल मैच खेलने हैं।
शाबाश, ग्रैनिट।
मिकेल का एकमात्र ध्यान शीर्ष चार में शामिल होने
और यूरोपियन फुटबॉल में वापसी पर है।
बॉल यहाँ दो! सेड्रिक, उसके बारे में भूल जाओ,
उसे कह दो, अगर वह गया, तो तुम भी!
चलो।
वैसे ही। ग्रैनिट, खेलो!
तुम ठीक हो?
-क्यों? -तुम्हारी आवाज़ भयानक लग रही है।
अच्छा, चलो!
अच्छे से खत्म करो, बॉयज़, चलो।
आर्सनल फुटबॉल क्लब
डेडलाइन डे पर 5 लाइव स्पोर्ट में स्वागत है।
ट्रांस्फर विंडो के आखिरी दिन ऑबा के लिए एक प्रस्ताव आया है।
दुनिया के बड़े फुटबॉल क्लबों में से एक बार्सिलोना
उन्हें लेना चाहता है, पर केवल लोन पर।
यह ऑबा के लिए अच्छा सौदा है,
पर लोन का मतलब है आर्सनल अगले सीज़न
उनका वेतन देने के लिए बाध्य होंगे।
डेडलाइन डे
क्योंकि, देखो, अभी जो हालात हैं,
इन हालात से और अधिक तनाव बढ़ेगा।
ताज़ा ख़बर
बार्सिलोना को मनाने के लिए एडु और रिच के पास रात 11:00 बजे तक का समय है
कि जब आर्सनल के साथ ऑबा का करार
खत्म हो जाए, तो वह उन्हें स्थायी तौर पर ले लें।
इसे खत्म करने की कोशिश करेंगे, रिच और उनसे सीधे बात करेंगे।
हमें बस कॉल करनी है।
ठीक है। वह बार्सिलोना में है।
-कौन? -ऑबा।
मुझे एक ट्वीट आई कि वह बार्सिलोना के एक हवाईअड्डे जा रहा है।
सच में? अच्छा।
पहले मुझे देखने दो।
आर्सनल की इजाज़त के बिना ऑबा स्पेन चले गए हैं।
ऑबामेयांग को अभी क्या करना चाहिए था?
-प्रशिक्षण। -उसे प्रशिक्षण करना चाहिए था?
एडु अपने प्रतिनिधि को फ़ोन करते हैं।
वह हमें भेज दो कि तुम लोग हमसे क्या चाहते हो
और फिर हम तय करेंगे कि हमें वह स्वीकार है या नहीं
क्योंकि मुझे पता है खिलाड़ी बार्सिलोना पहुँच चुका है।
पियरे-एमेरिक का यह निजी मसला है।
वह बार्सिलोना घूमने आए हैं। उनके पिता बार्सिलोना में रहते हैं।
हाँ, ठीक है।
तो हम सपनों की दुनिया में जी रहे हैं।
बतौर क्लब, हम आपका इंतज़ार कर रहे हैं कि हमें कुछ भेजेंगे
कि आप हम लोगों से क्या चाहते हैं या उसे लंदन वापस आना होगा।
आप चाहते हैं कि हम बेहतर प्रस्ताव के साथ दूसरा ईमेल भेजें?
हाँ। आपका प्रस्ताव हमारी उम्मीदों से बहुत दूर है।
-अच्छा। बाय। -अच्छा। चियर्स। बाय।
तो, असलियत में, हमें कब पता चलेगा कि आज क्या होने वाला है?
अब फ़ैसला उन्हें करना है।
इंतजार करते हैं।
डेडलाइन डे
पियरे-एमेरिक ऑबामेयांग,
अभी तक कोई वित्तीय समझौता नहीं हुआ है,
पर आर्सनल और बार्सिलोना के बीच अभी भी बातचीत जारी है।
-क्या उससे सौदा बदल गया? -"द गेम्स अफुट।"
क्या?
शेरलॉक होम्स कहा करते थे।
ट्रांस्फर डेडलाइन पास आ रही है,
बार्सिलोना अपने लोन के प्रस्ताव पर पीछे हटने को तैयार नहीं हैं।
ऑबामेयांग आज स्पेन में बार्सिलोना के साथ सौदे पर बातचीत कर रहे हैं,
वे दोनों क्लब सहमत नहीं हो पाए हैं कि बार्सिलोना उन्हें कितना वेतन देगा।
लगता है वह आर्सनल में वापस आ जाएँगे।
मिकेल?
मिकेल दुबई से अपडेट के लिए फ़ोन करते हैं।
हम मिलकर कोई समाधान नहीं ढूँढ पाए।
उन्होंने अभी जो भेजा है, वह वही है, जो हमारे पास था।
हमने समाधान खोजने की कोशिश की, लेकिन हमें कामयाबी नहीं मिली।
बार्सा से कोई ख़बर नहीं। उन्होंने कोई पेशकश की?
नहीं।
इंतज़ार करना होगा कि कोई तो हार माने।
-हाँ। -यह पोकर का खेल है।
कुछ ही घंटे बचे हैं, बार्सिलोना बात करना चाहते हैं।
तुम फ़ोन करोगे या मैं करूँ?
अगर वे लोन पर लेने के बजाय ऑबा को साइन करके उसका वेतन देने को तैयार हो जाएँ,
तो आर्सनल के करोड़ों पौंड बच जाएँगे।
अच्छा, तो मटेयो, मुझे लगता है हम एक सौदा कर सकते हैं,
मुझे लगता है हम आज ही खिलाड़ी का करारनामा
समाप्त करने की सहमति पर ज़ोर देंगे।
बार्सिलोना पियरे-एमेरिक को अगले सीज़न का करारनामा पेश करेंगे,
जो उनका वेतन शामिल करेगा।
हमारी योजना यही रहेगी कि इस तरह से काम हो।
ठीक है। मुबारक हो क्योंकि मुझे लगता है आपके लिए
बहुत अच्छा सौदा है। मुबारक हो।
शुक्रिया।
-सौदा करना अभी बाकी है। -हाँ।
-बाय। -बाय।
रात 11:00 बजे की डेडलाइन से पहले रिच और आर्सनल के वकीलों को
ऑबामेयांग का करार खत्म करके प्रीमियर लीग की
कागज़ी कार्यवाही पूरी करनी होगी।
वक़्त बहुत कम बचा है।
हैलो। क्या आपको मिल...
उसने दस्तख़त कर दिए?
-अभी भेज रहे हो? अच्छा। ठीक है। -अभी आ रहा है।
हमें अभी चाहिए।
हो गया। हमने दर्ज कर दिए। कागज़ात प्रीमियर लीग चले गए।
अच्छा, तो 11:00 बजे से पहले कर दिया ना?
दस्तख़त हो गए। सब हो गए।
बाय।
-शाबाश। -हे भगवान!
शाबाश।
हमने 10:59 पर पूरा किया।
बार्सिलोना ने पियरे-एमेरिक ऑबामेयांग को साइन करने का सौदा किया
ऐसा कुछ कर पाने से राहत और गर्व का एहसास होता है।
खासकर जब सबको लगा कि शायद यह नहीं हो पाएगा,
तो लोगों के दिमाग में यही था।
स्पेन में, बार्सिलोना के नए खिलाड़ी का दुनिया से परिचय करवाया जा रहा है।
आर्सनल प्रशंसकों के लिए ऑबामेयांग ने अलविदा संदेश पोस्ट किया।
जिस तरह उन्होंने क्लब छोड़ा, वह दुखद था।
यह ख़बर सुनकर आर्सनल प्रशंसक उदास हैं,
उनके जाने से नहीं, बल्कि इससे कि आर्सनल उनकी जगह किसी और को नहीं लेंगे।
वास्तविक योजना क्या थी?
आर्सनल बहुत बड़ा जोखिम उठा रहे हैं।
इस साल आर्सनल ने एक गोल किया है
और ऑबामेयांग को बार्सिलोना जाने दिया
और उनकी जगह किसी को नहीं लिया।
हमने वही किया जो हमें सही लगा,
पर हम स्पष्ट हैं कि हमें इस क्लब में बस
बेहतरीन लोग और खिलाड़ी चाहिए।
ऑबा ने क्लब के लिए जो किया, उसके लिए मैं आभारी हूँ
और उसके साथ रिश्ते में मैं जैसे खुद को देखता हूँ,
वह एक समाधान था, समस्या नहीं।
ऑबा के साथ मेरी यादें उन ज़बरदस्त पलों की हैं।
मैं रिश्ते का अंत ऐसे नहीं चाहता था, ऑबा बेहतर के लायक हैं,
और क्लब भी, पर मेरी राय में कोई और तरीका नहीं हो सकता था।
आर्सनल
मिकेल और आर्सनल के लिए जनवरी का महीना मुश्किल रहा है।
हम उन्हें बॉल पर समय नहीं दे पाए।
उन्होंने एक महीने से गोल नहीं किया।
मिकेल को अगले सीज़न, यूरोपियन फुटबॉल में शामिल होने के लिए
अपने खिलाड़ियों से प्रतिक्रिया चाहिए।
चैंपियंस लीग योग्यता
वुल्व्स के खिलाफ़ जीत गए, तो वे मुकाबले में आगे बढ़ पाएँगे।
वुल्व्स बनाम आर्सनल मोलिनक्स स्टेडियम - 10 फरवरी 2022
आर्सनल!
शीर्ष चार में शामिल होने की अभिलाषा लिए दोनों टीमों
के बीच टकराव होगा और आज रात की विजेता टीम
उतनी करीब आ जाएगी, जब प्रीमियर लीग में वुल्व्स आर्सनल की मेज़बानी करेंगे।
-लाल सेना! -लाल सेना!
हमारी ऐसी स्थिति है कि अब शीर्ष चार ही हमारा लक्ष्य होना चाहिए।
मैच आसान नहीं होगा, पर हमें जीतना होगा।
-तैयार हो? -तैयार, चलो, बॉयज़।
एक-दूसरे की मदद करने की कोशिश करो। मिलकर खेलो।
चलो, बॉयज़।
अच्छा, सुनो। इकट्ठे हो जाओ।
शुरू में तेज़ी दिखानी होगी।
जाकर हावी हो जाओ और जैसे हम चाहते हैं, वैसे खेलो,
आक्रामक बनो और दम लगाकर हिम्मत से खेलो।
मैं चाहता हूँ कि तुम फ़ैसले खुद करो और मैच में जीत पाओ।
मुकाबला करो क्योंकि वे कूदेंगे, तुम्हारा अपमान करेंगे, तुम्हें उकसाएँगे,
और भी ज़्यादा उकसाएँगे।
अच्छा, चलो मैच शुरू करते हैं।
यहाँ वुल्व्स ने शुरुआत की है।
आर्सनल पाँच में एक भी मैच नहीं जीते, आज उन्हें मैच जीतना होगा।
आर्सनल मैच पर हावी हैं।
साका ने बेहतरीन बॉल संभाली और व्हाइट ने शॉट मारा।
लैकाज़ेट से परे चली गई। वह रहे ग्रैब्रियल!
और आर्सनल ने बढ़त बना ली है।
वुल्व्स 0 - 1 आर्सनल गैब्रियल 25'
और देखिए मिकेल आर्टेटा को कितना मज़ा आ रहा है।
आर्सनल ने 478 मिनट के खेल मके बाद यह पहला गोल किया है।
मैच शुरू हुए एक घंटा हुआ है, वुल्व्स एक थ्रो-इन जीत लेते हैं।
मार्टिनेली वहाँ पोडेंस के पीछे जा रहे हैं।
और वापस आते हुए वह रेफरी के ठीक सामने एक और फ़ाउल करते हैं।
पीला कार्ड। दो पीले कार्ड। मार्टिनेली मैदान से बाहर।
एक ही मैच में खेलते हुए दो अलग गलतियाँ की हैं
और आर्सनल और आर्टेटा को यह नहीं चाहिए था।
हद है।
इस सीज़न में पाँचवीं बार आर्सनल को दस खिलाड़ियों के साथ टिके रहना होगा।
यह रही वुल्व्स की फ्री किक।
और यह अंदर।
आर्सनल की किस्मत खराब है।
पर रुकिए, झंडा दिखाया गया है और यह गोल गिना नहीं जाएगा।
जिमेनेज़! और आर्सनल बहुत मुश्किल से बॉल बाहर कर पाए।
अगर आर्सनल थोड़ी और देर के लिए टिके रह सकें,
तो यह उनके लिए ज़बरदस्त जीत हो सकती है।
मैच खत्म। आर्सनल के लिए बहुत बड़ी जीत।
आर्टेटा बेहद खुश हैं।
इससे आर्सनल शीर्ष चार से बस एक अंक नीचे रह गए हैं।
ज़बरदस्त तीन अंकों की जीत।
अगली बार
ऑबामेयांग बार्सिलोना में हैं। आपको हालात के बारे में क्या लगता है?
उन्होंने कई खिलाड़ियों को जाने दिया, पर नए भर्ती नहीं किए।
लैकाज़ेट, पूरी तरह से गलत दिशा में।
तुम गोल करोगे, मुझे कोई शक नहीं।
इस तरह के बड़े क्लब में रहकर बुरे दिन नहीं देख सकते।
जोटा मारते हैं, लिवरपूल ने गोल कर दिया।
उन्हें ज़रा सा मौक़ा मिलता है।
मैनेजर दो साल से यहाँ हैं और हमें कोई ख़ास सुधार नहीं दिखाई दिया।
फुटबॉल में घट रही घटनाओं को लेकर लोग बहुत ही भावुक महसूस करते हैं।
उन्हें तुमसे नफ़रत है।
आर्सनल फुटबॉल क्लब के खिलाड़ियों, कोच और स्टाफ़ का विशेष आभार
संवाद अनुवादक मोनिका सराफ़
रचनात्मक पर्यवेक्षक रवीन्द्र शंकर शुक्ल